**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE**

2023 m. vasario 24 d. Nr. TSP-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, atsižvelgdama į Rokiškio kultūros centro 2023 m. vasario 9 d. prašymą Nr. ISD-39 „Dėl patalpų skyrimo patikėjimo teise Rokiškio kultūros centrui“, Rokiškio rajono savivaldybės taryba nusprendžia:

1. Perduoti BĮ Rokiškio kultūros centrui, kodas 191570541, buveinės adresas: Respublikos g. 96, Rokiškis, Rokiškio rajono savivaldybei nuosavybės teise priklausantį nekilnojamąjį turtą – 48,61 kv. m patalpas, pastate – kultūros namuose (patalpos pažymėtos plane 1-22, 11-23,1-24, 1-25), esančias Respublikos g. 96, Rokiškyje, unikalus Nr. 7397-9001-2018, neterminuotai valdyti, naudoti ir disponuoti juo patikėjimo teise bei apskaityti įstaigos balanse.

2. Įgalioti Rokiškio rajono savivaldybės administracijos direktorių, o jo nesant –administracijos direktoriaus pavaduotoją, savivaldybės vardu pasirašyti sprendimo 1 punkte nurodyto turto perdavimo-priėmimo aktą.

3. Šį sprendimą skelbti savivaldybės interneto svetainėje [www.rokiskis.lt](http://www.rokiskis.lt)

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Rasa Pugžlienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE“ AIŠKINAMASIS RAŠTAS**

**Sprendimo projekto tikslai ir uždaviniai.**

Perduoti Rokiškio rajono savivaldybei (toliau – Savivaldybė) nuosavybės teise priklausantį turtą valdyti, naudoti ir disponuoti juo patikėjimo teise biudžetinei įstaigai Rokiškio kultūros centrui.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“.

**Sprendimo projekto esmė.**

Vadovaudamasi Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės taryba priima sprendimą dėl turto perdavimo valdyti, naudoti ir disponuoti juo patikėjimo teise.

Rokiškio rajono savivaldybės administracijos direktoriaus 2018 m. gruodžio 3 d. įsakymu Nr. AV-1173 ,,Dėl turto perdavimo valdyti, naudoti ir disponuotu juo patikėjimo teise Rokiškio kultūros centrui“ buvo perduotos patalpos, o dalis patalpų liko neperduota, nes panaudos sutartimi jomis naudojosi kita organizacija. Atsilaisvinus šioms patalpoms ir atsižvelgiant į Rokiškio kultūros centro 2023 m. vasario 9 d. prašymą Nr. ISD-39 „Dėl patalpų skyrimo patikėjimo teise Rokiškio kultūros centrui“, siūloma perduoti šias patalpas, įstaigos veiklų vykdymui.

**Laukiami rezultatai.**

Efektyvus savivaldybės turto naudojimas.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Rasa Pugžlienė |